Държавен вестник, бр. 88, 2022 г., стр. 11

БРОЙ  88	
Д Ъ Р Ж А В Е Н  В Е С Т Н И К 	
СТР.  11  
интереса към укрепване и задълбочаване на 
двустранните отношения и разширяване на 
сътрудничеството между двете Страни в об­
ластта на културата, науката, образованието, 
спорта и средствата за масово осведомяване, 
в изпълнение на Културната спогодба между 
правителството на Народна република Бъл­
гария и Имперското правителство на Иран, 
подписана в Техеран на 26 ноември 1967 г., 
което съответства на 5 Азар 1346 г. по мюсюл­
манския слънчев календар, се споразумяха за 
следната програма за периода 2022 – 2024 г., 
съответстващ на периода 1401 – 1403 г. по 
мюсюлманското слънчево летоброене:
Раздел първи – Култура и изкуство
Член 1
Страните в периода на действие на тази 
Програма обменят информация, опит, книги, 
публикации, снимки, диапозитиви, филми, 
микрофилми и дигитални копия в областта на 
културата, изкуството, занаятите, исторически 
забележителности, литературата, кинемато­
графията, археологията и антропологията.
Член 2
Страните в периода на действие на тази 
Програма си сътрудничат за провеждането на 
изложби, фестивали, конференции, седмици 
на културата, съвместни семинари в областта 
на образованието, културата, изкуството и 
занаятите.
Член 3
Страните в периода на действие на тази 
Програма си сътрудничат в области на изку­
ството, включително музика, театър и плас­
тични изкуства, като съдействат за установя­
ване на преки контакти между съответните 
институции и организират изложби в областта 
на културата и изкуствата, включително жи­
вописта, пластичните изкуства, рисунката, 
графиката, калиграфията, както и традици­
онните изкуства и занаятите.
Член 4
Страните в периода на действие на тази 
Програма взаимно се информират за про­
веждането във всяка от тях на международни 
фестивали на сценичните изкуства и насър­
чават обмена на художествени групи, както и 
включването на творби на представители на 
Другата страна в тези прояви. Разрешението 
за участие на подобни творби се издава от 
компетентния орган на съответния фестивал 
за всеки отделен случай.
Член 5
Страните в периода на действие на тази 
Програма способстват за обмен на препода­
ватели и експерти в областта на изкуството. 
Страните също така поощряват обмена на 
студенти в областта на изкуството.
Член 6
Страните в периода на действие на тази 
Програма съдействат за превод, публикации 
и разпространение на художествена лите­
ратура в съответствие с тяхното действащо 
законодателство за защита на авторските 
права. Страните поощряват провеждането на 
литературни вечери и срещи между автори, 
както и канят автори от Другата страна за 
участие в посочените прояви.
Член 7
Страните насърчават сътрудничеството в 
областта на печатните издания и предприемат 
следните действия:
а. Страните насърчават превода на ирански 
произведения на български език и обратното.
б. Страните обмислят мерки за обмяна на 
информация и опит в сферата на издателствата 
и книгите.
в. Страните насърчават участието на изда­
тели, преводачи и представители на културни 
институции на двете Страни на международни 
панаири на книгата в двете страни.
г. Страните подкрепят в случай на съв­
местно допълнително споразумение предос­
тавянето на безплатни щандове в рамките 
на престижни изложения на книги в двете 
Страни.
д. Страните насърчават сътрудничеството 
между изложения в областта на илюстрацията 
и обмена на художници илюстратори.
е. Страните обмислят сътрудничество в 
организирането на изложби на детски книги 
и рисунки и насърчават участието на деца в 
съответните състезания и обмена на информа­
ция и опит в областта на детската литература, 
живопис, филми, анимация и куклен театър.
ж. Страните обмислят сътрудничество 
в сферата на художествената литература и 
поезия.
Член 8
Страните с цел разширяване на отноше­
нията в областта на културата и изкуството, 
както и осъществяване на надзор върху ре­
ализирането на взаимното сътрудничество, 
обменят делегации в областта на културата 
и изкуството.
Член 9
1. Страните насърчават сътрудничество­
то между Национална библиотека „Св. св. 
Кирил и Методий“ на Република България 
и Държавна агенция „Архиви“ на Република 
България, от една страна, и Националната 
библиотека и архиви на Ислямска република 
Иран, от друга страна, и по-специално в об­
ластта на обмена на информация, опит, книги, 
публикации, дигитални ръкописи, експерти и 
стажанти, участие в конференции и изложе­